
JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
             SC2019-
RAPORT DE SPECIALITATE
privind modificarea numărului membrilor Consiliului de Administraţie la Societatea de Transport Public Timişoara S.A. și declanșarea procedurii de selecție pentru ocuparea posturilor vacante
Având în vedere Expunerea de motive nr. ................................... a Primarului Municipiului Timişoara şi Proiectul de hotărâre  privind modificarea numărului membrilor Consiliului de Administraţie la Societatea de Transport Public Timişoara S.A. și declanșarea procedurii de selecție pentru ocuparea posturilor vacante;

Având în vedere adresa STPT SA nr. SC2019-008253/03.04.2019 prin care se comunică faptul că Adunarea Generală a Acționarilor a aprobat modificarea numărului membrilor consiliului de administrație și prin care se solicită declanșarea selecției pentru ocuparea posturilor vacante;
Având în vedere Hotărârea Consiliului Local nr. 538/24.10.2018 privind numărul membrilor Consiliului de Administraţie al Societăţii de Transport Public Timişoara S.A;
Având în vedere Hotărârea Consiliului Local nr. 308/ 28.07.2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară;
Având în vedere Hotărârea Consiliului Local nr. 99/20.09.2016 privind  guvernanţa corporativă a societăţilor comerciale la care Consiliul Local al municipiului Timişoara este acţionar unic, majoritar sau la care deţine controlul;
Facem următoarele precizări:
Prin Hotărârea Consiliului Local al Municipiului Timișoara nr. 538/24.10.2018 s-a aprobat numărul maxim de 7 membri în Consiliul de Administrație la STPT SA.
În ședința din data de 27.03.2019 Adunarea Generală a Acționarilor a hotărât ca în conformitate cu prevederile art. 28 alin. (2) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, consiliul de administraţie să fie format din maximum 9 membri.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 a H.G. nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
În conformitate cu dispoziţiile art. 29 alin. (3) şi alin. (5) din O.U.G. nr. 109/2011 privind guvernanţa corporativă a întreprinderilor publice, în cazul în care autoritatea publică tutelară propune candidaţi pentru funcţiile de membri ai consiliului de administraţie, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane împreună cu un expert independent ale cărui servicii sunt contractate de autoritatea publică tutelară, în acest caz, suportând costurile procedurii de selecţie.
  
În temeiul prevederilor art. 36, alin. (2) lit. a)  din Legea nr. 215/2001 privind administraţia publică locală, republicată şi modificată, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
Având în vedere art. 36 alin (3) lit. c) din Legea nr. 215/2001 privind administraţia publică locală, republicată şi modificată, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Având în vedere cele prezentate mai sus, propunem:
Consiliul de administraţie al Societății de Transport Public Timișoara SA este format din 9 membri.
Autoritatea publică tutelară aprobă declanşarea procedurii de selecţie pentru ocuparea posturilor vacante din cadrul Consiliului de Administraţie la Societatea de Transport Public Timișoara S.A, selecţia urmând a se desfăşura în conformitate cu prevederile legislaţiei în vigoare şi cu hotărârile Consiliului Local al Municipiului Timişoara aprobate în acest sens.
Autoritatea publică tutelară - Consiliul Local al Municipiului Timişoara - va propune candidaţi pentru funcţiile vacante din cadrul Consiliului de Administraţie la Societatea de Transport Public Timișoara SA, propuneri făcute în baza unei selecţii efectuate de către expertul independent contractat în acest sens şi de către Comisia de selecţie constituită prin HCL. 308/2017. 

Anunţul privind selecţia membrilor în consiliul de administraţie se publică în cel puțin două ziare economice și/sau financiare cu largă răspândire, prin grija Primarului Municipiului Timişoara, respectând prevederile legale.

Sursa de finanţare este asigurată din bugetul local pe anul 2019 la Capitolul 51.02. “ Autorităţi executive”.
Având în vedere prevederile legale expuse în prezentul raport, apreciem că Proiectul de hotărâre privind modificarea numărului membrilor Consiliului de Administraţie la Societatea de Transport Public Timişoara S.A. și declanșarea procedurii de selecție pentru ocuparea posturilor vacante, îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.

Consilier,

Lazăr Violeta

Cod FO53-01, ver. 1[image: image3.jpg]romania2019.eu

Presedintia Romdniei la Consiliul Uniunii Europene






